*Spis č.: 13-A2-2019* **Správa mestskej zelene v Košiciach**

 Rastislavova 79, 040 01 Košice

**Výzva na predkladanie ponúk**

pre zákazku s nízkou hodnotou v rámci postupu verejného obstarávania podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ZVO) a platnej vnútropodnikovej Smernice č. 02/2019 o verejnom obstarávaní.

**1. Identifikácia verejného obstarávateľa:**

**Názov:** Správa mestskej zelene v Košiciach, príspevková organizácia

**IČO:** 17078202

**IČ DPH:** SK2021157556

**Štatutárny orgán:** Ing. Marta Popríková – poverená zastupovaním štatutárneho orgánu

**Kontaktná osoba pre styk s uchádzačmi v predmete zákazky:**

Ing. Pavel Poprík - SB, e-mail: poprik@smsz.sk , tel. : 0901 798 585

Ing. Ľudmila Luxová – sam. odb. ref. pre VO, e-mail: luxova@smsz.sk, tel.: 055/7263 409

Ing. Marcela Kaduková – sam. odb. ref. pre VO, e- mail: kadukova@smsz.sk, tel.: 055/7263 409

JUDr. Katarína Ondášová – poverená vedením PaPÚ, e- mail: ondasova@smsz.sk, tel.: 055/7263 410

**S í d l o**

**Obec (mesto):** Košice

**PSČ:** 040 01

**Ulica:** Rastislavova č. 79

**Telefón:** 055/7263 403

**Elektronická pošta:** smsz@smsz.sk

**2. Názov predmetu zákazky:**

„**Výmena kotlov, rekonštrukcia kotolní pre ÚK a TÚV a rekonštrukcia vykurovacej sústavy skleníka LUR XIV**“.

Zákazka je na realizáciu stavebných prác.

**3. Opis predmetu zákazky:**

Predmetom zákazky je výmena kotlov a rekonštrukcia pre ÚK a TÚV v budovách AB2, AB3 na Rastislavovej č. 79, AB Bernátovce a rekonštrukcia vykurovacej sústavy skleníka LUR XIV v Bernátovciach.

Priestory Správy mestskej zelene v Košiciach, Rastislavova 79 v budovách AB2, AB3, AB Bernátovce, skleník LUR XIV Bernátovce sú zásobované teplom z vlastných plynových kotolní (ÚK a TÚV ).

Jednotlivé kotolne sú osadené nasledovne:

AB2 - osadené 4 ks závesné plynové kotly typu 24STO – Protherm Turbo o menovitom výkone 4 x 24 kW, súčtový výkon 96 kW.

AB 3 – osadené 5 ks závesné plynové kotly typu 24STO – Protherm o menovitom výkone 5 x 24 kW.

1 ks závesný plynový kotol typu 24 STO – Turbo o menovitom výkone 24 kW.

1 ks plynový závesný kotol Vaillant VCW T3W o menovitom výkone 29kW.

AB Bernátovce – osadené 3 ks závesne kotly typu 24STO - Protherm Turbo o menovitom výkone 24 kW.

Systém ústredného kúrenia je teplovodný s núteným obehom. Uvedené typy kotlov sú technicky aj morálne zastarané. Z uvedeného dôvodu dochádza k častým poruchám a ich sústavná oprava je nerentabilná. Súčasné plynové kotly sú vo veľmi zlom technickom stave a zároveň ich konštrukčné riešenie je zastarané s vysokými nárokmi na spotrebu zemného plynu.

 Pri výmene kotlov sa nahrádzajú staré opotrebované kotly novými závesnými kondenzačnými kotlami.

**4. Predpokladaná hodnota zákazky: 41 500,00** € **bez DPH**

**5. Množstvo alebo rozsah predmetu zákazky: Na celý predmet zákazky**

Pod pojmom výmena kotlov a rekonštrukcia kotolní pre ÚK a TÚV a rekonštrukcia vykurovacej sústavy skleníka LUR XIV uvedených v bode 3 sa rozumie:

* demontáž jestvujúcich plynových kotlov a potrubí
* dodávka a montáž nových plynových systémových kondenzačných kotlov o výkone 40 kW bez systémového čerpadla, ktoré sa doplní podľa potreby v závislosti na tlakovej strate vykurovacej sústavy – 4 ks
* dodávka a montáž nových plynových kondenzačných kotlov od toho istého výrobcu /kvôli jednotnému servisu/ s prietokovým ohrevom vody – 3 ks
* montáž ostatných komponentov kotolní a vykurovacej sústavy skleníka v rozsahu podľa priložených rozpočtov (tabuľky)
* vykonanie komplexných vykurovacích a funkčných skúšok diela v rozsahu požiadaviek platných právnych predpisov a STN
* odovzdanie kompletnej dokladovej dokumentácie k stavbe a sprievodnej technickej dokumentácie t.j. atestov a certifikátov jednotlivých použitých a zabudovaných materiálov, osvedčení o skúškach použitých a zabudovaných materiálov, návody na obsluhu v slovenskom jazyku, revíznych správ, záručných listov atď.

Podľa technického pravidla plyn TTP 704 01, odberné plynové zariadenia na zemný plyn v budovách z júla 2009 na rekonštruovanom alebo predlžovanom rozvode plynu s dĺžkou väčšou ako 3 m sa musí vykonať tlaková skúška pevnosti a tesnosti tohto úseku, do 3 m tlaková skúška tesnosti. Plynovod sa nesmie uviesť do prevádzky bez úspešných skúšok. O úspešných skúškach vyhotoví zhotoviteľ zápis o priebehu a výsledku tlakovej skúšky.

Zabezpečenie záručného servisu do 5 rokov od uvedenia do prevádzky a na tovar na 2 roky. V prípade vzniknutej poruchy na zariadení, vykonanie záručného servisu, odstránenie poruchy najneskôr do 24 hodín, od nahlásenia poruchy.

* + spôsoby a rozsahy činností vykonávaných počas odborných prehliadok (revízií) sa budú riadiť záväznými STN a právnymi predpismi, platnými ku dňu realizácie prác.

**6. Základné zmluvné podmienky:**

* + Miesto plnenia predmetu zákazky: Objekty v správe Správy mestskej zelene v Košiciach, Rastislavova 79, Košice. Kotolne v budovách AB2, AB3, AB Bernátovce, skleník LUR XIV Bernátovce.
	+ Lehota plnenia: : do 30.11.2019
	+ Splatnosť faktúr: Do 30 dní odo dňa vystavenia dokladu.

Predmet zákazky bude financovaný na základe faktúry bez zálohovej platby. Fakturácia sa uskutoční na základe skutočne vykonaných prác a po podpísaní dodacieho listu. Faktúra musí obsahovať náležitosti daňového dokladu. Súčasťou faktúry musí byť dodací list potvrdený verejným obstarávateľom.

Verejný obstarávateľ si vyhradzuje právo vrátiť faktúru v prípade, že nemá všetky náležitosti daňového dokladu, alebo nebude po vecnej alebo formálnej stránke správne vyhotovená. Nová lehota splatnosti začne plynúť dňom doručenia správne vyhotoveného daňového dokladu objednávateľovi.

* + Zmluvné podmienky – Príloha č. 3 (návrh zmluvy) tejto výzvy.

-

**7. Lehota na predloženie cenovej ponuky: Do 16.08.2019 do 09:00 hod.**

**8. Cena a spôsob určenia ceny:**

* + - * Cena za predmet zákazky musí zahŕňať všetky náklady spojené s predmetom zákazky.
* Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.
* Cena za súvisiaca s dodaním predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
* Uchádzač predloží návrh ceny, za ktorú bude realizovať predmet zákazky.
* Uchádzač predloží vyplnenú cenovú ponuku – Príloha č. 1, ktorej súčasťou je zoznam položiek na ocenenie Príloha č. 1a. Verejný obstarávateľ žiada oceniť všetky uvedené položky.
* Ak je uchádzač platcom dane z pridanej hodnoty, navrhovanú cenu uvedie v zložení :
* Navrhovaná cena bez DPH
* DPH v zmysle platných právnych predpisov
* Cena celkom vrátane DPH
* Ak uchádzač nie je platcom DPH, DPH nebude v ponuke uvádzať. Súčasne na túto skutočnosť v ponuke upozorní.

**9. Predkladanie dokladov a ponuky:**

Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/.

- Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

- Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

- **V predloženej ponuke prostredníctvom systému JOSEPHINE musia byť pripojené požadované naskenované doklady** (odporúčaný formát je .pdf) tak, ako je uvedené **v** **bode 13.** tejto Výzvy a **vyplnenie celkovej ceny za predmet zákazky, uvedenej v elektronickom formulári**. Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

**10. Kritéria na vyhodnotenie ponúk:**

Ponuky sa vyhodnocujú na základe najnižšej ceny. **Pod cenou sa rozumie celková cena za predmet zákazky v EUR s DPH.**

 Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

**11. Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

 V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

 V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

 Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

**12. Výsledok cenovej ponuky:** Zmluva o dielo

S úspešným uchádzačom bude uzatvorená zmluva o dielo. Záväzný návrh zmluvy je prílohou č. 3 tejto výzvy. Verejný obstarávateľ určuje svoje obchodné podmienky predmetu zákazky v zmluve, ktorá bude uzavretá s úspešným uchádzačom. **Uchádzač predložením ponuky vyjadruje súhlas so zmluvnými podmienkami**, ktoré uviedol verejný obstarávateľ.

**13.** **Podmienky účasti:**

**Uchádzač musí spĺňať podmienky účasti týkajúce sa osobného postavenia podľa**:

- § 32 ods. 1 písm. e) ZVO – t. j. uchádzač je oprávnený poskytovať službu, zodpovedajúce predmetu zákazky - Aktuálny výpis z Obchodného registra / Živnostenského registra ( Kópia dokladu),

- § 32 ods. 1 písm. f) ZVO t. j. čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti sa vyžaduje predloženie čestného vyhlásenia. Dokument musí byť podpísaný štatutárnym zástupcom alebo osobou oprávnenou konať za uchádzača, nahraté vo formáte .pdf (Príloha č. 2).

**Uchádzač musí spĺňať podmienky účasti týkajúce sa technickej spôsobilosti alebo odbornej spôsobilosti doložením týchto dokladov**:

* + **Oprávnenie** vydané Technickou inšpekciou, a.s. (alebo inou oprávnenou inštitúciou) na druh činnosti odborné prehliadky a odborné skúšky vyhradených technických zariadení plynových, oprava a údržba, rekonštrukcia, montáž vyhradených technických plynových zariadení.
	+ **Osvedčenie** špecialistu (revízneho technika) na činnosť odborné prehliadky a odborné skúšky plynových zariadení v rozsahu pre objekty bez nebezpečenstva výbuchu a pre objekty s nebezpečenstvom výbuchu, technické zariadenia plynové. Vyžaduje sa predložiť predmetné osvedčenie za minimálne **2 revíznych technikov.**

 **Ponuka musí obsahovať:**

- **aktuálny výpis** z Obchodného registra / Živnostenského registra (Naskenovaný doklad), vložený do systému JOSEPHINE

- **čestné vyhlásenie** § 32 ods. 1 písm. f) ZVO, vložený do systému JOSEPHINE (**Príloha č. 2**) vo formáte pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača

**- Oprávnenie** vydané Technickou inšpekciou, a.s.

- **Osvedčenie** špecialistu ( dvoch revíznych technikov)

**- Ponuka uchádzača – Príloha č. 1; Ocenené položky**  - **Prílohy č. 1a**

**- Zmluva** (**Príloha č. 3**), vyplnenú a podpísanú uchádzačom (jeho štatutárnym zástupcom resp. ním splnomocnenou osobou)

Neoddeliteľnou súčasťou zmluvy bude **Cenová ponuka –** Príloha č.1 a Príloha č. 1a

**14. Prijatie ponuky a uzavretie zmluvy:**

 Verejný obstarávateľ zašle bezodkladne po vyhodnotení ponúk z hľadiska plnenia kritérií uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma.

 Úspešný uchádzač bezodkladne, najneskôr však do 5 pracovných dní odo dňa doručenia výzvy na podpis zmluvy doručí 2x podpísanú Zmluvu o dielo, vrátane príloh na adresu verejného obstarávateľa a to: Cenový návrh + ocenené položky.

 Zmluva uzavretá týmto postupom verejného obstarávania nadobudne platnosť dňom jej podpisu oboma zmluvnými stranami a účinnosť po jej zverejnení v súlade s ust. § 47a zákona č. 40 /1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zmluva bude uzavretá na dobu určitú **do 31.12.2019.**

 Verejný obstarávateľ si vyhradzuje právo neuzavrieť zmluvu s úspešným uchádzačom, ak nebudú verejným obstarávateľom vyčlenené finančné prostriedky na predmet zákazky.

**15. Ďalšie informácie verejného obstarávateľa:**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.

Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

Verejný obstarávateľ zálohu neposkytuje.

Prijatá cena zákazky je konečná a nemenná.

Pri výmene kotlov žiadame dodať ich certifikáty v slovenskom jazyku (kópia dokladu).

Verejný obstarávateľ **odporúča** obhliadku miesta realizácie prác, aby uchádzači si sami overili a získali potrebné informácie nevyhnutné na prípravu a spracovanie ponuky. Výdavky spojené s obhliadkou miesta realizácie prác idú na ťarchu uchádzača.

Uchádzači, ktorí prejavia záujem o vykonanie obhliadky miesta realizácie prác dostanú informácie na telefónnom čísle : 0901 798 585 , e- mail: poprik@smsz.sk

Prípadné otázky k predmetu zákazky je potrebné doručiť verejnému obstarávateľovi najneskôr 24 hodín pred termínom na predkladanie ponúk e-mailom a to: poprik@smsz.sk

Verejný obstarávateľ môže zrušiť použitý postup zadávania zákazky z nasledovných dôvodov:

 a) nebude predložená ani jedna ponuka,

 b) ani jedna z predložených ponúk nebude zodpovedať určeným požiadavkám verejného obstarávateľa,

 c) ak sa zmenili okolnosti, za ktorých sa vyhlásilo toto verejné obstarávanie,

 d) jej zrušenie nariadil úrad,

 e) verejný obstarávateľ **si vyhradzuje právo neprijať ani jednu ponuku** z predložených ponúk, ak nevyhovujú požiadavkám a najmä finančným predpokladom verejného obstarávateľa alebo sú neregulárne alebo inak neprijateľné.

Verejný obstarávateľ **môže** požiadať úspešného uchádzača o predloženie:

- Originálu alebo overenej kópie dokladu o oprávnení dodávať tovar, uskutočňovať stavebné práce, alebo poskytovať službu vo vzťahu aspoň k jednému predmetu zákazky, na ktorú predkladá uchádzač ponuku,prípadne  ďalších požadovaných dokladov podľa oznámenia, ak boli predložené iba skenované kópie. **Predkladá sa originál dokladu, alebo úradne overená kópia takéhoto originálu, ktorý nesmie byť starší ako 3 mesiace ku dňu podpísania zmluvy.**

 Schválil: Ing. Marta Popríková

 poverená zastupovaním štatutárneho orgánu

Prílohy: 1. Príloha č. 1 – Ponuka uchádzača

 2. Príloha č. 1a – Zoznam položiek na ocenenie

 3. Príloha č. 2 – Čestné vyhlásenie

 4. Príloha č. 3 – Zmluva o dielo